Täna Kristliku Maailma Uudistes -
USA president Barack Obama käivitas kampaania,
mis püüab peatada massimõrvu ja inimõiguste rikkujaid.
Chuck Colson muutus korrumpeerunud poliitikust
vanglaevangelistiks.
Kodukoolitust andvad pered põgenevad Rootsist.
KRISTLIKU MAAILMA UUDISED
Sõda ähvardab varjutada Sudaani ja Lõuna-Sudaani habrast rahu.
Tere, olen George Thomas.
Lõuna-Sudaani presidendi sõnul
tähendavad Sudaani rünnakud sõjakuulutamist.
Barack Obama nõuab Sudaanilt igasuguse sõjategevuse lõpetamist.
Obama kõneles Washingtoni Holokaustimuuseumis.
Ta seisis inimõiguste eest ja nõudis genotsiidi lõpetamist.
Jätkab John Waage.
Holokaustiohvrist kirjanik Elie Wiesel
juhatas sisse presidendi, kes rääkis oma missioonist
meenutada tulevastele sugupõlvedele holokausti.
Peame rääkima oma lastele unikaalsest kuriteost - holokaustist,
mis nõudis 6 miljoni süütu mehe, naise ja lapse elu.
Nad hukkusid üksnes seetõttu, et olid erinevad - juudid.
President kõneles ka USA toetusest Iisraelile.
Seisame vastu pürgimustele eitada Iisraeli riigi legitiimsust.
USA teeb kõik, et Iisraeli ja maailma rahu ähvardav Iraan
ei saaks tuumarelva.
Presidendi sõnul võtab USA sihikule Iraani, Süüria
ja teised oma rahva vastu vägivalda kasutavad riigid.
Kiitsin täna heaks uued sanktsioonid Süüria valitsuse,
Iraani ja nende liitlasriikide vastu.
Obama pidas Lõuna-Sudaani edulooks
oma valitsuse töös genotsiidi vastu.
Selle haiglates püütakse ravida pommirünnakute ohvreid.
Rünnakud ähvardavad Sudaaniga sõlmitud relvarahu.
Haiglate olukord on kriitiline.
Asume viimasel piiril.
Lisaks tavalistele patsientidele
võtame vastu ka rünnakuis haavata saanuid.
Obama nõuab konflikti osapooltelt aru.
Sudaani valitsus peab lõpetama sõjategevuse, sh õhurünnakud.
See peab tagama abiorganisatsioonide pääsu piirkonda
ja lõpetama Lõuna-Sudaanis tegutsevate väesalkade toetamise.
Lõuna-Sudaan peab lõpetama Sudaanis tegutsevate väesalkade
toetamise ja sõjategevuse.
John Waage, CBN'i Uudised.
Moslemid põletasid Sudaani pealinnas katoliku kiriku.
Rünnakut seostatakse Sudaani ja Lõuna-Sudaani vaenujalaga.
Khartoum'is elavad lõuna-sudaanlased teenisid kirikus,
mis olevat olnud ehitatud vaidlusalusele maale.
Sajad sudaanlased hüüdsid jumalapilkeid, kui kirik süüdati.
Meie andmetel kehtestas Sudaani valitsus
kaitsekulude katmiseks kohustusliku maksu.
Meiega ühineb rahvusvaheline vanemkorrespondent Gary Lane.
- Kas Sudaan ja Lõuna-Sudaan on sõjajalal?
- Sõda käib juba ligi 30 aastat.
Rahuleping allkirjastati 2005. a, kuid sõda jätkub.
- Barack Obama nõuab osapooltelt sõjategevuse lõpetamist.
Mida tehakse olukorra pingestumise takistamiseks?
- Ilmselt mitte piisavalt.
President peaks nimetama rahuläbirääkija.
Aafrika Liit püüab tuua osapooli Addis Abeba'sse rahukõnelustele.
Rahuleping loodetakse sõlmida kolme kuu jooksul.
Ma ei pea seda võimalikuks.
- Mõned nõuavad, et USA või keegi hävitaks Sudaani õhujõud.
On see hea idee?
- Parem on taastada kommunikatsioon.
Lõuna-Sudaanist sai 2001. a juulis maailma noorim riik.
Piiri- ja naftatülid jäid lahendamata.
Sudaan vallutas Hegligi maardla,
mis on üks Sudaani vähestest suurtest naftamaardlatest.
Lõuna-Sudaan sai 75% naftaväljadest.
Lõuna-Sudaani väitel kuulub Heglig neile,
kuid piiride ja kõige suhtes puuduvad kokkulepped.
- Oled viibinud piirkonnas mitmeid kordi.
Milline on seal kristlaste olukord?
- Nad on mures kiriku süütamise pärast
ja kardavad Sudaani jäävate kristlaste pärast.
Sudaan on käskinud lõuna-sudaanlastel maalt lahkuda.
Kodanikuõiguste suhtes pole veel kokku lepitud.
Kristlased kardavad moslemimilitantide rünnakuid,
kui Al-Bashir'il hakkab võim käest libisema.
- Kas Lõuna-Sudaani kristlased kardavad?
- Ei. Lõuna-Sudaani kristlased elavad rahus.
Nad kardavad põhjas elavate sugulaste pärast.
- Abi- ja inimõigusorganisatsioonid aitavad ülesehitustöös.
- Inimesed saavad aidata palvega.
Lisaks on hea toetada ka ühendusi nagu Operatsioon Õnnistus,
Samaritan's Purse ja Märtrite Hääl, kes aitavad Lõuna-Sudaani.
- Põnev on olnud jälgida uue riigi sündi.
- Seal vajatakse infrastruktuuri.
- Aitäh intervjuu eest!
Ohud kristlaste vastu kasvavad ka Lähis-Idas.
Üks endine moslem nimetas seda tärkavaks genotsiidiks.
Tema nimi on Hirsi Ali.
Ta kirjutas sõjast kristlaste vastu ajakirja Newsweek esileheartiklis.
Tema sõnul ei tee USA piisavalt asja peatamiseks.
Jätkab meie Lähis-Ida büroo juht Chris Mitchell.
Pärast 2003. aastat on Iraagis hävitatud 70 kirikut.
Kristlasi rünnatakse julmalt mitmetes riikides.
Usuvabadusaktivisti Nina Shea sõnul
mõjutab see Lähis-Ida kaht suurimat kristlikku kogukonda.
2/3 Iraagi kristlastest on riigist põgenenud.
Nüüd põgenevad Egiptusest need, kellel on luba riigist lahkuda.
Kristlastel oli kaua teatud vabadus. Araabia kevad muutis kõik.
Kuigi sõjaväeline diktatuur oli iseenesest väga rõhuv,
said kristlased vabalt kirikus käia ja palvetada.
Nad kardavad oma vabaduste pärast.
Saudi-Araabias on kirikud keelatud.
Shea sõnul rõhutakse ka kodus palvetavaid kristlasi.
Shea sõnul ei piirdu rõhumine vaid Lähis-Idaga.
Maailmas käiv islamiseerimine mõjutab sallimatust mitte-moslemite suhtes.
Nende riikide seas on Nigeeria, Põhja-Korea, Hiina, Vietnam, Pakistan.
Peavoolumeedia asjale eriti tähelepanu ei pööra.
Erandiks on Ayaan Hirsi Ali artikkel ajakirjas Newsweek.
Hollandis elava Somaali kirjaniku ja poliitiku sõnul kirjutatakse
moslemite rõhumisest Läänes. Ta kirjutab:
"Käimas on tunnustamata lahing, mis nõuab tuhandeid elusid.
Moslemiriikides tapetakse usu tõttu kristlasi.
See on tärkav genotsiid, millesse tuleks koheselt sekkuda."
Ali sõnul peaks Lääs tagakiusu-riikidele survet avaldama
nii majanduslikult kui diplomaatiliselt.
Shea sõnul ei ole USA meetmed piisavad eelkõige Egiptuses.
Võime kasutada vaikset diplomaatiat,
teha avaldusi meile oluliste asjade suhtes.
Võime öelda, et me ei aktsepteeri kristlaste tapmist ja tagakiusamist.
Meetmeid on mitmesuguseid. Peame vaid tegutsema.
Chris Mitchell, CBN'i Uudised, Jeruusalem
Järgmiseks meenutame vanglaevangelist Chuck Colson'i elu.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Räägitakse, et Jumala juurde viib mitu teed,
kuna kõik religioonid on ühesugused.
See ei vasta tõele. Kõik teed ei vii sihile.
Teised religioonid rõhutavad inimeste omi saavutusi.
Kristluses ei otsi inimene Jumalat, vaid Jeesus on otsinud meid.
Ta on teinud kõik, et meil oleks igavene elu.
DVD-l "The Quest for God" õpetab Gordon Robertson,
kuidas võita süütunnet, kuulda Jumala häält,
mõista Jumala plaani oma eluks
ja kuidas kristlus erineb teistest usunditest.
Õpetus aitab lähedastele evangeeliumi kuulutada.
Tahan, et võiksid puhata tõsiasjas,
et oled igavesti Jumala soosingus.
Ingliskeelne DVD nüüd saadaval.
Gordon Robertsoni õpetusstiil ja näited on väga selged.
Õpetus julgustab otsima Jumalat ja suhet Temaga.
Mida rohkem Jumalat tunned, seda rohkem armu ja rahu sul on.
Õpetus näitab, kuidas Jumal oma lapsi armastab ja õnnistada tahab.
Seda peavad nägema kõik.
Kristlased meenutavad Chuck Colsoni elu ja tööd.
Vanglamisjoni Prison Fellowship asutaja suri 80 aasta vanuses.
Ta mõjutas kümnete tuhandete inimeste elusid.
Oma raamatuis õhutas ta kristlasi oma usku kaitsma.
Raporteerib Charlene Israel.
Charles Wendell "Chuck" Colson sündis 16.10.1931 Bostonis.
Ta oli depressiooniaja laps.
Harjusin kehvade oludega.
Teadsin oma pere elust, et olime vaesed.
Isa käis õhtukoolis. Ta tegi rasket tööd
ja teenis 32 dollarit nädalas. Püüdsime aidata abivajajaid.
Vaatamata tagasihoidlikule algusele lõpetas Colson Brown'i Ülikooli
ja õppis õigust George Washingtoni Ülikoolis.
Ta oli merejalaväe kapten ning kuulus Nixoni valitsusse.
Colson karjäär võttis ohtliku pöörde.
Teda seostati Watergate'i skandaaliga.
Colson tuli usule 1973,
kui luges C. S. Lewis'e raamatut "Lihtsalt kristlus".
Talle esitati süüdistus 1974. a.
Ajaleht The Boston Globe kirjutas:
"Kui Colson võib meelt parandada, on kõigil lootust."
Colson tunnistas end pettuses süüdi.
Ta valmis presidendi ja partei heaks kõike tegema.
Minult võeti kõik ja pandi rahvavaenlasena vangi.
Ta kandis 7-kuise vanglakaristuse Maxwelli vanglas Alabamas.
Ta lubas vanglakaaslastele, et ei unusta neid.
Aastate vältel rääkis ta oma kogemustest 700-klubi saates.
Tänan Jumalat oma kogemuste eest. Mul on koorem vangide pärast.
Colson rajas vanglamisjoniühenduse Prison Fellowship,
mis tegutseb tänapäeval rohkem kui sajas riigis
ning taotleb vanglareforme ja vangide rehabiliteerimist.
Vangide arv ja kuritegevus kasvavad.
Kurjategijad pannakse loomade kombel puuri
ja oodatakse, et neist saavad korralikud kodanikud.
Selleks on vaid üks tee: Kristus.
Colson kirjutas üle 30 raamatu,
mida müüdi üle 5 miljoni eksemplari.
Ta rõhutas kristliku maailmavaate tähtsust.
Ei piisa sellest, et istume pühakojas ja lahutame meelt.
Kogudusel on aeg maailma minna.
Chuck Colsonile oli olulisim õige suhe Jeesusega
ja halastuse osutamine nii paljudele kui võimalik.
Elan täisväärtuslikku elu, sest elan Kristusele.
Tahan alati edendada Jumala riiki, kasvõi üksnes palvetades.
See on täisväärtuslik elu. See annab elurõõmu.
Charlene Israel, CBN'i Uudised
Chuck Colson'i mälestusteenistus toimub 16. mail Washingtonis.
Teenistust võib jälgida katedraali kodulehel.
Seda võib näha ka meie kodulehel.
Vabaduse poolest tuntud riik propageerib lasteaiakohustust.
Räägime, mis riik see on ja miks see muret tekitab.
Küsisime CBN.com kasutajatelt, kuidas kodulehte parandada.
Ja me kuulasime.
Lugemine ja liikumine on lihtsad.
Info avaneb palju kiiremini.
See on tunduvalt kiirem.
Kõik, mis mind huvitab, on hiirekliki kaugusel.
Uuel CBN.com lehel leiate kiiremini
oma 700-klubi lemmiklood, külalismuusikud
või veebikogukonna ja eriartiklid.
Uus veebileht sobib kõigile.
Külastage uut CBN.com-i juba täna!
Nii antiikkreeklased ja maiad kui ka meie aja usundid
on otsinud Jumalat,
kuid aegade algusest peale on Jumal otsinud sind.
Jeesus on lubanud sind otsima tulla.
DVD-l "The Quest for God" näitab Gordon Robertson,
kuidas kuulda Jumala häält ja ära tunda Tema plaane.
See on enam kui raamat või jutt. Jumal tahab sinuga isiklikku suhet.
Saad teada, mis eristab kristlust teistest religioonidest.
Oma ärateenimatu armu läbi
võib Jumal seada meid enda ette laitmatuina.
Telli ingliskeelne DVD.
Maailm räägib, et Jumala juurde viib mitu teed,
kuna kõik religioonid on ühesugused.
See ei vasta tõele. Kõik teed ei vii sihile.
DVD-l "The Quest for God" õpetab Gordon Robertson,
kuidas võita süütunnet, kuulda Jumala häält,
mõista Jumala plaani oma eluks
ja kuidas kristlus erineb teistest usunditest.
Ingliskeelne DVD nüüd saadaval
Kujutle, et riik sunnib sind lapsi 1,5-aastaselt lastesõime viima.
Rootsi kavatseb nõuda just seda.
Seepärast nimetavad mõned Rootsit politseiriigiks.
Paljud pered kolivad riigist ära.
Rootsi kodukoolituspered põgenevad laevaga
kahe tunni kaugusele Ahvenamaale.
Soomes on kodukasvatus lubatud.
Riigiaparaat avaldab Rootsi kodukoolitusliikumisele survet.
Valitsus usub, et riik hoiab lapsi paremini kui vanemad.
Jonas Himmelstrand on Rootsi Kodukoolitusliidu juht.
Rootsi on muutumas politseiriigiks. Lapsi tahetakse koolides kontrollida.
Kui Himmelstrand'e ähvardati ulatuslike trahvidega,
kolis pere Soome.
Paljud sõbrad olid meie pärast mures.
Magnus ja Cina Wallén-Henriksson töötasid enne Soome kolimist
muusika-alal Stockholmis.
Kartsime. Meie pere oli ohus.
Otsus oli üsna lihtne.
Kodukoolitust ei valita enamasti religioossetel põhjustel.
Paljud peavad seda lihtsalt paremaks õpetusviisiks.
Lapsed tunnevad end paremini koduõpetusel.
Meie lapsed arenevad kiiresti nii emotsionaalselt, sotsiaalselt
kui ka intellektuaalselt.
Rootsi valitsus keelas kodukoolituse 2010. aastal.
Ka erakoolid peavad järgima riiklikku õppekava.
Rootsi inimõigusjurist Ruby Harrold-Claesson
nimetab Rootsi sündmusi vanemate-vastaseks inkvisitsiooniks.
Varem pakkus Rootsi poliitpõgenikele varjupaika.
Nüüd lahkuvad Rootsist poliitpõgenikena koduõpetajad.
Rootsi haridussüsteem on totalitaristlik.
Lapsi tahetakse kontrollida sünnist kuni kooli lõpetamiseni.
Michael Donnelly sõnul Kodukoolituse Õigusorganisatsioonist
rikub Rootsi lahendus inimõigusi.
ÜRO Inimõiguste deklaratsiooni peetakse inimõiguste aluseks.
Selle 26. artikli lõigu 3 järgi on vanematel õigus otsustada,
millist haridust nad oma lastele tahavad.
Rootsi USA suursaadiku Jonas Hafström'i sõnul
ei ole kodukoolitus vajalik usulistel ega filosoofilistel põhjustel.
Rootsis sunnitakse lapsi 1-aastaselt sõime panema.
Üks naine läks 1,5-aastase pojaga arstlikusse kontrolli.
Medõde küsis: "Kas poiss ei olegi veel sõimes?
Ta vajab sõimehoolitsust ja sina pead töötama."
On vaid aja küsimus, mil lasteaiad muutuvad sunduslikuks.
Põhjenduseks väidetakse, et lapsel on õigus lasteaiahoolitsusele
ja vanemad ei tohi seda õigust rikkuda.
Donnelly sõnul on Rootsi mudelil halbu eeskujusid,
näiteks eelmise sajandi diktatuurid.
Rootsis tahetakse kasvatada lapsi riigi soovitud meetodil.
Rootsis keelatakse vanematel õigus otsustada laste kasvatamise üle.
Texasest pärit Lisa Angerstig elab koos rootslasest mehe
ja nelja lapsega Uppsalas.
Nad võitlevad kodukoolituse eest saadud trahvide vastu kohtus.
Riik usub, et kodukoolitusel süstitakse lastesse valeõpetusi.
Nende meelest on vanematel lastele halb mõju.
Rootsi eksperimendil riigi kontrolliga laste ja vanemate üle ei lähe hästi.
Rootsi riigi enda uurimuste järgi halveneb Rootsi laste ja noorte
vaimne tervis kiiremini kui 11 teises Euroopa võrdlusriigis.
Rootsi noorte halb vaimne tervis, ängistus ja depressioon
võivad olla seotud just sellega,
et 93% 1,5-5-aastastest käivad sõimes ja lasteaias.
Langevad ka õppetulemused.
Rootsi on üks rikkamaid riike, investeeringud haridusse on suured.
Meie lapsed peaksid tundma end kõige paremini, kuid see pole nii.
Himmelstrand usub, et riigi raudne haare laste üle
viib Rootsit hävingu suunas.
Dale Hurd, CBN'i Uudised, Ahvenamaa, Soome
Räägitakse, et Jumala juurde viib mitu teed,
kuna kõik religioonid on ühesugused.
See ei vasta tõele. Kõik teed ei vii sihile.
Teised religioonid rõhutavad inimeste omi saavutusi.
Kristluses ei otsi inimene Jumalat, vaid Jeesus on otsinud meid.
Ta on teinud kõik, et meil oleks igavene elu.
DVD-l "The Quest for God" õpetab Gordon Robertson,
kuidas võita süütunnet, kuulda Jumala häält,
mõista Jumala plaani oma elu jaoks
ja kuidas kristlus erineb teistest usunditest.
Õpetus aitab lähedastele evangeeliumi kuulutada.
Tahan, et võiksid puhata tõsiasjas,
et oled igavesti Jumala soosingus.
Ingliskeelne DVD nüüd saadaval.
Gordon Robertsoni õpetusstiil ja näited on väga selged.
Õpetus julgustab otsima Jumalat ja suhet Temaga.
Mida rohkem Jumalat tunned, seda rohkem armu ja rahu sul on.
Õpetus näitab, kuidas Jumal oma lapsi armastab ja õnnistada tahab.
Seda peavad nägema kõik.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
On kahju, et kirikuid müüakse ja hüljatakse;
paljud muudetakse restoranideks ja baarideks.
Evansville'is Indianas on asi vastupidi.
One Life Church muudab vana õllekoja kogudusesaaliks.
Ruumid on kasvava koguduse jaoks piisavalt suured
ja saavad kogukonna uuenemise sümboliks.
Otsisime pikka aega sobivaid ruume.
Anname ruumidele uue tähenduse.
Äratame vana hüljatud hoone uuesti ellu.
Üks meie ülistustiime võttis endale nimeks "Kraanist".
Usume, et Jumal teeb siin paigas oma Püha Vaimu kaudu imesid.
Ruumid remonditakse vabatahtlike jõududega.
Uus kirikuhoone avatakse kolme kuu pärast.
See on tänaseks kõik. Kohtumiseni järgmisel nädalal!
Reportaažiideid võib saata meie Facebooki või kodulehe kaudu.
Jumal õnnistagu teid! Head nädalavahetust!
Tõlge: Monika Jaaguri